શિક્ષણ મંત્રી ભુપેન્દ્રસિંહ ચુડાસમાએ આ સન્માનપત્ર આપતા જણાવ્યું હતું કે, ગુજરાત સરકારના શિક્ષણ વિભાગ દ્વારા આપના માધ્યમથી રાજ્યની સરકારી પ્રાથમિક શાળાઓમાં મફત, ફરજીયાત અને સાર્વત્રિક શિક્ષણના બંધારણીય સઁકલ્પ સાથે ઉત્તમ સંચાલન થઈ રહ્યું છે, મહત્તમ ભૌતિક સુવિધાઓથી સુસજ્જ શાળાઓમાં અદ્યતન ટેકનોલોજી, નાવીન્યપૂર્ણ પ્રયોગો તથા નૂતન અભિગમના સમન્વયથી ગુણવત્તા યુક્ત શિક્ષણ માટેનું અનેરું ભાવાવરણ નિર્માણ પામ્યું છે, સરકારી પ્રાથમિક શાળાઓમાં શ્રેષ્ઠ શિક્ષણ અપાઈ રહ્યું તેવી શ્રદ્ધા દિન પ્રતિદિન વધી રહી છે આ શ્રધ્ધાભાવને દ્રઢ કરવામાં આપ સૌ શિક્ષકોની ઉત્કૃષ્ઠ કામગીરીએ મહત્વનો ભાગ ભજવ્યો છે,અને સરકારની હમેશાં એવી અપેક્ષા રહી છે કે ખાનગી શાળામાંથી વિદ્યાર્થીઓ વધુ ને વધુ સરકારી શાળામાં પ્રવેશ મેળવે, સરકારની આ અપેક્ષા પરિપૂર્ણ કરવામાં ગુરુજનો કટિબદ્ધ અને પ્રતિતબદ્ધ બન્યા છો એ બદલ તમામને અભિનંદન પાઠવ્યા હતા.